পুলিশ কনভেনশন সেন্টারের ছাদ থেকে পড়ে এক শ্রমিকের মৃত্যু
রাত ০২:৪৭ ; শুক্রবার ; মার্চ ২২ , ২০১৯
বাংলা ট্রিবিউন রিপোর্ট ১৫:২৪ , মার্চ ১৫ , ২০১৯
রাজধানীর রমনা থানাধীন পুলিশ কনভেনশন সেন্টারের ছাদ থেকে পড়ে নজরুল ইসলাম (২৫) নামের এক নির্মাণ শ্রমিকের মৃত্যু হয়েছে। শুক্রবার (১৫ মার্চ) সকাল ১০টার দিকে এই দুর্ঘটনা ঘটে।
গুরুতর আহত অবস্থায় তাকে উদ্ধার করে ঢাকা মেডিক্যাল কলেজ (ঢামেক) হাসপাতালে নিয়ে আসলে কর্তব্যরত চিকিৎসক তাকে মৃত ঘোষণা করেন।
রমনা থানার উপ-পরিদর্শক (এসআই) দুলাল চন্দ্র কুন্ড বাংলা ট্রিবিউনকে জানান, ময়নাতদন্তের জন্য মৃতদেহটি ঢামেক মর্গে রাখা হয়েছে। বিস্তারিত তদন্ত করে দেখা হচ্ছে।
নিহতের সহকর্মী রুবেল হোসেন জানান, পুলিশ কনভেনশন সেন্টারের ১৫ তলার ছাদে রড মিস্ত্রির কাজ করতেন নজরুল। ছাদের এক পাশে কাজ করার সময় অসাবধানতাবশত নিচে পড়ে যান তিনি। গুরুতর আহত অবস্থায় হাসপাতালে আনার পর চিকিৎসক তাকে মৃত ঘোষণা করেন।
তিনি জানান, নজরুলের গ্রামের বাড়ি জামালপুর দেওয়ানগঞ্জ উপজেলায়। কাজের জন্য ওই কনভেনশন সেন্টারেই থাকতেন তিনি।